Változások a biológia alapszak mintatantervében – 2010. március

A biológia alapszak KKK leírásának megfelelően a mintatantervben a szabadon választható tárgyaknak 9 kredit van fenntartva. Ajánlott tárgyként szerepel a korábban kötelező „A biológia története EA” (bb1n1000; 2+0), „Az Európai Unió és Magyarország”, „Gazdasági és menedzsmenti ismeretek” és a „Minőségbiztosítás, hatékonyság”.
Természettudományos alapozó tárgyak modul:
Bevezetésre kerül a „Kémia kritériumtárgy” (2+1; az első félévben aláírás, 0 kredit), mely felzárkóztató kritériumtárgy; felvétele kötelező. Teljesíthető a szorgalmi időszak első hetében megírt felmérő dolgozattal, illetve ennek sikertelensége esetén a szorgalmi időszak utolsó hetében eredményesen megírt felmérő dolgozattal.
„Analitikai kémia - I. EA” korábban 3+0 helyett 2+1 az egyéb paraméterek változatlanul hagyása mellett.
A „Fizika - II. EA” a differenciált szakmai tárgyak modulba kerül.
Szakmai alapozó tárgyak modul:
A kreditszám megegyezik a kontakt óraszámmal (az alapszintű gyakorlatok kivételével).
A „Bevezetés a biológiába EA” (2+0, 2kredit) tárgy megváltozott címmel: „Irányzatok a biológiában EA” a differenciált szakmai tárgyak kötelezően választható blokkjába kerül.
A „Bevezetés az állattanba - I. és II. EA” (2+0 és 2+0) első és második féléves tárgyak összevonva az első félévre kerülnek: „Bevezetés az állattanba EA” címmel, 4+0 órával, 4 kredittel.
Az Állattan szigorlathoz (bb1n0402) vezető kurzusok (Állatszervezettan és Állatrendszertan előadások és gyakorlatok egyaránt) a szigorlattal együtt egy félévvel előrébb kerülnek a mintatantervben; a szigorlatra így a 4. helyett a 3. félévben kerül sor.
A „Növényszervezettan – I. és II. EA” előadások egy félévvel korábbra (a 2., ill. a 3. félévre) kerülnek, új számonkérési formájuk D típusú vizsga.
A „Bevezetés a biokémiába - I. EA” (2+0, 2 kredit) tárgy esetében alap- és emeltszintű kurzusok kerülnek bevezetésre. Az I.B (2+0, 2 kredit) előadás a szakmai alapozó modulban marad, míg az I.A előadás (3+0, 4 kredit) a differenciált szakmai tárgyak kötelezően választható blokkjába kerül.
Szakmai törzsanyag modul:
Az „Etológia - I. EA” (2+0, 2 kredit) tárgy esetében alap- és emeltszintű kurzusok kerülnek bevezetésre. Az I.B (2+0, 2 kredit) előadás az első félévről a második félévre kerülve a szakmai törzsanyag modulban marad, míg az I.A (4+0, 4 kredit) előadás a harmadik félévben differenciált szakmai tárgyak kötelezően választható blokkjába kerül.
A „Humánbiológia I. EA”, a „Genetika I. EA” és az „Általános mikrobiológia I.B EA” az 5 félévről a 4. félévre kerül.
A „Természet és környezetvédelem EA” a 6. félévről az 5. félévre kerül.
Az „Általános mikrobiológia II.B GY”, az „Állatélettan III.B GY” és az „Evolúcióbiológia EA” átkerülnek a differneciált szakmai tárgyak moduljába.
A szakmai törzsanyagban „Ökológia és biogeográfia - I. EA”, valamint a differenciált szakmai tárgy „Ökológia és biogeográfia - II. EA” előadások tananyaga (összesen 10 óra, 10 kredit) új elosztásban, 3 tárgyban szerepel: „Ökológia I. EA” 3+0, 3 kredit és „Ökológia és vegetációökológia EA” 4+0, 3 kredit a szakmai törzsanyagban,, valamint „Ökológia II. EA” 3+0, 4 kredit a differenciált szakmai tárgyak között (összesen 10 óra, 10 kredit).
A „Növényélettan II. EA”-nál megszűnik a C típusú vizsga számonkérési forma.
Az „Immunológia I. EA” új számonkérési formája C típusú vizsga.
Differenciált szakmai tárgyak modul:
Az emelt szintű előadások és gyakorlatok 1 plusz kreditpontot kapnak.
Bevezetésre kerül a biológus szakirányon a kötelezően felveendő diff. szakmai tárgyak blokk, melybe a „Természetes szénvegyületek EA”, a „Biokémia-Molekuláris biológia - I.B EA”, az „Általános mikrobiológia - II.B GY”, az „Állatélettan - III.B GY”, a „Genetika - II. GY” és az „Evolúcióbiológia EA” kerül.
A „Bioinformatika - I. EA” 1+0 és „Bioinformatika - II. GY” 3+0 „Alapozó bioinformatika GY” néven összevonásra kerül és csökken az óraszám: 0+2, 2kredit.
A „Humánbiológia II. GY”, valamint az emeltszintű Állatszervezettani és Állatrendszertani gyakorlatok, ill. az emeltszintű általános mikorbiológiai előadás és gyakorlat egy félévvel korábbra kerülnek.